**V. ročník medzinárodnej vedeckej konferencie**

**REKREAČNÝ ŠPORT, ZDRAVIE, KVALITA ŽIVOTA**

**Košice 22. - 24.4.2020**

**Pokyny pre spracovanie abstraktu**

* Dĺžka abstraktu max 300 slov.
* Dokument musí byť napísaný vo formáte „Word“. MS Word 97 a novší (doc., docx.)
* Abstrakt musí byť napísaný v jednom z konferenčných jazykov **a** v anglickom jazyku.
* Nadpis abstraktu veľkými písmenami (Times New Roman, veľkosť písma 10, tučné, centrované).
* Meno a priezvisko všetkých autorov (Times New Roman, veľkosť písma 10, tučné, centrované).
* Adresa (Times New Roman, veľkosť písma 10, normálne, centrované), názov inštitúcie, mesto, štát. V prípade viac ako jedného pracoviska, očíslujte ich – 1, 2, 3, ...
* E-mail korešpondujúceho autora (Times New Roman, veľkosť písma 10, kurzíva, centrované).
* Text (Times New Roman, veľkosť písma 10, normálne). V prípade výskumnej práce má byť text zreteľne rozdelený na úvod, metódy, výsledky a zhrnutie. Názov, Cieľ, Metódy, Výsledky, Závery
* Nadpis Kľúčové slová (Times New Roman, veľkosť písma 10, tučné), samotné kľúčové slová (stanovený počet kľúčových slov je päť, Times New Roman, veľkosť písma 10, normálne).
* V celom abstrakte použite jednoduché riadkovanie.
* Nastavenie okrajov pre písanie abstraktu:

Hore: 1,5 cm

Dole: 1,5 cm

Vľavo: 2,2 cm

Vpravo: 1,5 cm

**VZOR ABSTRAKTU**

**INFORMOVANOSŤ PACIENTOV VYBRANÝCH CHRONICKÝCH OCHORENÍ O VÝZNAME POHYBOVEJ AKTIVITY PRI LIEČBE ICH OCHORENIA**

**Alena Buková**1,**Magdaléna Hagovská2, Agata Horbacz**1**, Jacek Wąsik3,**

**Ladislav Kručanica1**

1Univerzita Pavla Jozefa Šafárika v Košiciach, Ústav telesnej výchovy a športu, Slovenská republika,

2Univerzita Pavla Jozefa Šafárika v Košiciach, Lekárska fakulta, Klinika fyziatrie, balneológie a liečebnej rehabilitácie, Slovenská republika,

3Univerzita Jana Długosza v Czestochowie, Fakulta zdravotníckych vied, Poľsko

*e-mail: alena.bukova@upjs.sk*

Cieľom štúdie je stanoviť mieru informovanosti a plnenia odporúčaní pre oblasť vykonávania PA v rizikových populačných skupinách vybraných ochorení na východnom Slovensku. **Metódy.** Do štúdie bolo zapojených 893 pacientov (353 mužov a 540 žien). Dominantnou podmienkou zapojenia do výskumu bol výskyt jednej alebo viacerých diagnóz z troch základných chronických ochorení, ktoré nebránia vykonávaniu PA (kardiovaskulárne ochorenia, onkologické ochorenia, metabolické ochorenia). **Výsledky.** Pacienti od lekára dostávajú iba všeobecné informácie o dôležitosti PA pri liečbe ich ochorenia. Takmer 30% má od lekára podrobné informácie. Až takmer 20% respondentov nemá buď žiadne informácie o PA, resp. má málo informácií. Väčšina pacientov má dostatočné informácie o minimálnych požiadavkách PA vo vzťahu k ich ochoreniu. Informácie o pohybových a športových aktivitách v ich okolí získavajú pacienti dominantne z médií, ďalšie preferované zdroje informácií sú rodina a známi, resp. lekár a ošetrujúci personál. **Závery.** Pravidelná fyzická aktivita poskytuje dôležité výhody pre zdravie pacientov s chronickými ochoreniami. V danom kontexte by mal lekár, ktorý je pre pacienta dôveryhodnou osobou, vedieť informovať o minimálnych požiadavkách pre vykonávanie PA vo vzťahu k frekvencii, intenzite, ale aj najvhodnejšej PA vzhľadom k diagnóze pacienta, a  závažnosti jeho zdravotného problému.

Táto štúdia je súčasťou Grantového projektu 1/0825/17 “Odporúčania pre pohybové aktivity rizikových skupín a ich plnenie na východnom Slovensku" riešená na Univerzite Pavla Jozefa Šafárika v Košiciach.

**Kľúčové slová:** pohybová aktivita, informovanosť, kardiovaskulárne ochorenia, metabolické ochorenia, onkologické ochorenia